Text

Description automatically generated

**GJYQ IMITUES CIVIL**

**IMPROVIZUAR NGA KANDIDATËT PËR MAGJISTRATË TË VITIT TË DYTË**

**VITI AKADEMIK 2024-2025, GRUPI V**

**Tiranë më, 03.03.2025**

**M E M O**

**Lënda:** Përmbledhje mbi faktet, çështjet e natyrës procedurale dhe materiale të shtruara për diskutim dhe ecurinë procedurale të procesit të gjyqit imitues penal, të zhvilluar më datë 03.03.2025 nga Grupi V, nën udhëheqjen e mentorit znj. Oltjona Goxhaj.

**\***

**\* \***

Nisur nga lënda e përcaktuar në pjesën hyrëse të kësaj memo, sqarojmë se, memo trajton ecurinë e gjyqit imitues penal, të zhvilluar nga kandidatët për gjyqtar dhe prokuror të Grupit V, të vitit i II, duke ndjekur kronologjinë si më poshtë:

1. Fabula;
2. Fazat procedurale në të cilat u zhvillua procesi gjyqësor;
3. Çështjet ligjore, procedurale dhe materiale të trajtuara gjatë procesit, me qëllim zgjidhjen në themel të mosmarrëveshjes;

\*\*\*

**Në lidhje me çështjen e parë:**

Fabula e përzgjedhur i përket kryerjes së veprës penale “Vjedhje e kryer për shkak të detyrës”, në bashkëpunim, e parashikuar nga neni 135 i Kodit Penal, ku dy punëmarrës pranë një poste private përvetësojnë shumën prej 300 000 (treqind mijë) lekë nga shumat e dërgesave postare të datës 15.03.2024.

Pas kallëzimit të administratorit të viktimës së veprës penale, u kryen veprimet e para hetimore, në përfundim të të cilave Prokuroria arriti të provonte faktin penal të vjedhjes dhe kërkoi dërgimin në gjyq të çështjes penale për veprën penale “Vjedhje”, e kryer në bashkëpunim, parashikuar nga neni 134, paragrafi i dytë i Kodit Penal.

Çështja u përzgjodh e tillë, në mënyrë që të lejonte debatin mbi pretendimet me natyrë materiale dhe procedurale nga të dyja palët ndërgjyqëse.

Në përfundim të procesit gjyqësor, gjykata në vendimin përfundimtar vendosi, të pranonte kërkesën e prokurorisë për dënimin e të pandehurve duke lejuar marrjen e provave nëpërmjet mjeteve të tjera të kërkimit të provës.

**Në lidhje me çështjen e dytë:**

Procesi gjyqësor u zhvilluar në dy faza, me qëllimin e vetëm për të përfshirë në ecurinë procedurale të gjithë kandidatët pjesëmarrës në rolet aktive të cilat nevojiteshin për zhvillimin e këtij gjykimi.

**Konkretisht, u realizua:**

1. Seanca paraprake ku u shqyrtuar pretendimet e mbrojtjes për pavlefshmëri dhe papërdorshmëri provash si dhe ndryshimin e cilësimit ligjor të faktit penal;
2. Seanca gjyqësore, ku iu nënshtrua hetimit gjyqësor provat e kërkuara nga ana e prokurorisë dhe mbrojtjes së të pandehurve.

**Në lidhje me çështjen e tretë:**

Gjatë shqyrtimit të kësaj mosmarrëveshje, në debatin midis palëve, në pyetjet e orientuara nga gjykata, dhe në vendimin përfundimtar të shpallur, u trajtuan çështjet e mëposhtme:

Çështjet procedurale që u trajtuan :

1. Cili është standardi i mjaftueshmërisë së provave në gjykimin në seancë paraprake, kur kërkohet pushimi i çështjes?
2. Roli i gjyqtarit të seancës paraprake në lidhje me korrigjimin apo saktësimin e cilësimit juridik të faktit penal, sipas nenit 332/d paragrafi i tretë i K.Pr.Penale.

Çështjet materiale që u trajtuan:

1. Në kushtet kur bashkë të pandehurit Afrim Aliu dhe Besnik Bushti kryejnë një detyrë pranë një subjekti privat, për efekt të cilësimit juridik të faktit penal, a do të konsiderohen subjekte të posaçëm?
2. A konsiderohen të plotësuara 4 kërkesat sine qua non për ekzistencën e bashkëpunimit në një nga figurat e veprës penale të vjedhjes, kur nuk provohet qëllimi i fitimit i njërit prej bashkëpunëtorëve?
3. Nëse provohet bashkëpunimi dhe nëse fakti penal do të kualifikohet sipas nenit 135 të Kodit Penal për të dy të pandehurit, në cilën prej formave të saj e ka kryer veprën penale secili prej të pandehurve? A do të konsiderohen kumulative ruajtja dhe administrimi, apo mjafton të provohet njëra prej tyre dhe kualifikimi të jetë sipas kësaj vepre penale?
4. A plotësohen elementët e veprës penale “Mashtrimi”, parashikuar nga neni 143 i Kodit Penal, kur personi që i atribuohet kjo vepër pranon detyrimin dhe shpreh vullnetin për ta shlyer atë?

Gjatë procesit gjyqësor të zhvilluar në seancë të imituar, subjektet e procesit, ndërmorën veprime duke ju referuar dhe analizuar legjislacionit material dhe procedural në fuqi në kohën e zhvillimit të seancës gjyqësore, duke referuar praktikën e konsoliduar dhe të detyrueshme të zhvilluar nga Gjykata e Lartë.





